### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Begrundelse

Vi lever længere og ældrebefolkningen stiger, og det skal vi være glade for. Men med alderen øges risikoen for kroniske sygdomme, herunder demenssygdomme.

Det kan have stor betydning for et sygdomsforløb, at der sker en tidlig indsats med de rette tilbud, herunder udredning og støtte, og det gælder støtte, både til den demensramte og til de pårørende. Ikke alle borgere i [adresse] med en demenssygdom er diagnosticeret. Vi ønsker derfor et øget fokus på tidligere opsporing af demens.

Forslag.

• Sundhed og Omsorg bedes redegøre for, hvordan opsporingen foregår i dag samt udarbejde en plan for opsporing og tidlig indsats, således at flere med begyndende demenssymptomer kan blive udredt

På vegne af Socialdemokratiet i [adresse]

Formand for Udvalget for Sundhed og Omsorg Jacobine Rasmussen

Næstformand for Udvalget for Sundhed og Omsorg Ragner Mathiasen